

**Мемлекеттiк су кадастрын жүргiзу тәртiбiн бекiту туралы**

***Күшін жойған***

Қазақстан Республикасы Министрлер Кабинетiнiң Қаулысы 1995 жылғы 24 қаңтардағыы N 75.
Күші жойылды - ҚР Үкіметінің 2003.12.31. N 1378 қаулысымен.

      "Қазақстан Республикасының Су кодексiн күшiне енгiзу туралы" Қазақстан Республикасы Жоғарғы Кеңесiнiң 1993 жылғы 31 наурыздағы N

2062 қаулысына сәйкес Қазақстан Республикасының Министрлер Кабинетi

қаулы етедi:

     Мемлекеттiк су кадастрын жүргiзудiң ұсынылып отырған Тәртiбi бекiтiлсiн.

*Қазақстан Республикасының*

*Премьер-министрi*

Қазақстан Республикасы

Министрлер Кабинетiнiң

1995 жылғы 24 қаңтардағы

N 75 қаулысымен

Бекiтiлген

**Мемлекеттiк су кадастрын жүргiзу тәртiбi<\*>**

     ЕСКЕРТУ. Тәртiптiң мәтiнiндегi сөздер алынып тасталды - ҚРҮ-нiң 1996.08.20. N 1031 қаулысымен .

      1. Мемлекеттiк су кадастры Қазақстан Республикасының бiртұтас су қорының құрамына кiретiн сулардың жай-күйi, пайдаланылуы мен қорғалуы жөнiндегi жүйеге келтiрiлген, үнемi толтырылып және анықталып отырылатын мәлiметтер жиынтығын көрсетедi және судың мөлшерi мен сапалық көрсеткiштерi бойынша есебiн, су пайдалануды тiркеу, сондай-ақ судың пайдаланылуы туралы мәлiметтердi қамтиды және "Жер үстi сулары", "Жер асты сулары", "Судың пайдаланылуы" жайлы үш бөлiмнен тұрады.

      Мемлекеттiк су кадастрының басты мiндетi экономика салаларын су объектiлерi, су ресурстары, оның режимi, сапасы мен пайдаланылуы, сондай-ақ су пайдаланушылар туралы қажеттi мәлiметтермен қамтамасыз ету болып табылады.

      2. Осы тәртiп - мемлекеттiк су кадастрын жүргiзудiң басты принциптерiн, оны жүргiзудегi Қазақстан Республикасы Гидрометеорология жөнiндегi бас басқармасының, Қазақстан Республикасы Геология және жер қойнауын қорғау министрлiгiнiң және Қазақстан Республикасының Су ресурстары жөнiндегi комитеттiң қызметiн анықтайды және олардың қарамағындағы мемлекеттiк су кадастрын жүргiзуге қатысы бар барлық кәсiпорындар, ұйымдар мен мекемелер үшiн мiндеттi болып табылады.

      3. Мемлекеттiк су кадастрын жүргiзудi Қазақстан Республикасы Су ресурстары жөнiндегi комитетi, жер бетi суы бойынша - Қазақстан Республикасының Гидрометеорология жөнiндегi бас басқармасы, жер асты суы бойынша - Қазақстан Республикасының Геология және жер қойнауын қорғау министрлiгi жүзеге асырады.

      Мемлекеттiк су кадастрының көрсеткiштері облыс аумағы мен көлдер және өзендер бассейні бойынша, ал жер асты суы бөлiмi бойынша, сонымен қатар - гидрогеологиялық аймақтар бойынша жүйеге келтiрiлiп және бастырылып шығарылады.

      Мемлекеттiк су кадастрын жүргiзу кезiнде:

      - жер бетi су ресурстары, олардың сапасы және табиғи жағдай мен шаруашылық қызмет әсерiмен өзгеруi туралы - су объектiлерi мен оның учаскелерi бойынша, мемлекеттiк және мемлекетаралық маңыздылығы бар өзендер мен көлдер бассейндерi, iшкi теңiз бассейiн, су шаруашылық учаскелерi, экономикалық аудандар аумақтары, облыстар және бүкiл Қазақстан Республикасы бойынша;

      - жер асты суларының ресурстары, дебиттерi мен деңгейлерi, сондай-ақ гидродинамикалық көрсеткiштерi, оның сапасы және шаруашылық қызмет әсерiмен табиғи жағдайда өзгеруi туралы - жер асты суларының көздерi, өзен бассейндерi және олардың учаскелерi, су жүру белдеуi мен бассейнi, су шаруашылық учаскелерi, экономикалық аудандар, облыстар және бүкiл Қазақстан Республикасы бойынша;

      - суды пайдалану туралы - мемлекеттiк маңызы бар iшкi теңiз, өзен бассейндерi, су шаруашылық учаскелер, экономикалық аудандар аумақтары, облыстар және бүкiл Қазақстан Республикасы, сондай-ақ су пайдалану түрлерi және экономика салалары бойынша мәлiметтер пысықталады.

      4. Бөлiмдерi бойынша мемлекеттiк су кадастрын жүргiзу Қазақстан Республикасы мемлекеттiк су кадастрының жалпы автоматтандырылған ақпараттық жүйесi шеңберiнде қолда бар салалық автоматтандырылған ақпараттық жүйелердi (ААЖ) пайдалану арқылы жүзеге асырылады.

      5. Мемлекеттiк су кадастрын (тиiстi бөлiмдерi бойынша) жүргiзу жүйесiнiң бiртұтастығын қамтамасыз ету және жалпы мемлекеттiк су кадастрын жүргiзу жұмыстарын үйлестiру үшiн құрамына тепе-теңдiк негiзде Қазақстан Республикасының Су ресурстары жөнiндегi комитетiнiң, Қазақстан Республикасы Геология және жер қойнауын қорғау министрлiгiнiң, Қазақстан Республикасының Гидрометеорология жөнiндегi бас басқармасының өкiлдерi кiретiн ведомствоаралық үйлестiрушi-сарапшы кеңес құрылады.

      6. Бөлiмдерi бойынша мемлекеттiк су кадастрын жүргiзудiң нақты тәртiбi мен әдiстерi және мемлекеттiк су кадастрының көрсеткiштер құрамы, үлгiсi мен басылу мерзiмдерi ведомствоаралық үйлестiрушi-сарапшы кеңестiң ұсынуы бойынша Қазақстан Республикасының Су ресурстары жөнiндегi комитетi, Қазақстан Республикасының Геология және жер қойнауын қорғау министрлiгi және Қазақстан Республикасы Гидрометеорология жөнiндегi бас басқармасы бекiткен әдiстемелiк нұсқаулармен анықталады.

      7. Мемлекеттiк су кадастрын жүргiзу барысында Қазақстан Республикасының Су ресурстары жөнiндегi комитетi, Қазақстан Республикасының Геология және жер қойнауын қорғау министрлiгi және Қазақстан Республикасының Гидрометеорология жөнiндегi бас басқармасы тиiстi бөлiмдер бойынша:

      ақпаратты жинауды, бақылауды, өңдеудi, сақтауды, мәлiметтердiң автоматтандырылған жиынтығын қалыптастыру және ақпаратты төлем негiзiнде таратуды;

      мемлекеттiк су кадастр мәлiметтерiнiң жиынтығын қалыптастыру және жүргiзу әдiстерiн, алгоритмдерi мен машиналық бағдарламаларын әзiрлеудi және жетiлдiрудi;

      қарамағындағы кәсiпорындар, ұйымдар мен мекемелер орындайтын мемлекеттiк су кадастрын жетiлдiру және жүргiзу жөнiндегi жұмыстарды басқаруды, жобалауды және бақылауды;

      мемлекеттiк су кадастрын және басқа да нормативтi-техникалық құжаттарды жүргiзу жөнiндегi нұсқаушылық, әдiстемелiк тапсырмаларды жасауды;

      су ресурстарын (су пайдалануды) және оның шаруашылық қызметiнiң әсерiмен өзгеруiнiң ағымдағы және келешекте бағалауды;

      мемлекеттiк су кадастрының басылымын баспаға және жариялауға дайындау;

      мемлекеттiк су кадастрын және автоматтандырылған ақпарат жүйесiн жүргiзудiң ұйымдық құрылымы мен тәртiбiнiң жалпы принциптерi мен ғылыми-әдiстемелiк негiздерiн жасауды;

      мемлекеттiк су кадастрын жетiлдiру жөнiндегi ғылыми-зерттеу жұмыстарын;

      мемлекеттiк су кадастрын жүргiзу үшiн қажеттi ведомствоаралық ақпараттармен алмасуды қамтамасыз етедi.

      8. Мемлекеттiк су кадастрының бiрлескен ведомствоаралық басылымын әзiрлеу мен жариялауды Қазақстан Республикасы Гидрометеорология жөнiндегi бас басқармасы жүзеге асырады.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК